CELEX: 32004R1450
Language: mt
Date: 2004-08-13 00:00:00
Title: Regolament tal-Kummissjoni (KE) Nru 1450/2004 tat- 13 ta' Awissu 2004 li jimplementa d-Deċiżjoni Nru 1608/2003/KE tal-Parlament Ewropew u tal-Kunsill dwar il-produzzjoni u l-iżvilupp ta' l-istatistika tal-Komunità dwar l-innovazzjoni Test b’rilevanza għaż-ŻEE.

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               63
            
         REGOLAMENT TAL-KUMMISSJONI (KE) Nru 1450/2004
   tat-13 ta' Awissu 2004
   li jimplementa d-Deċiżjoni Nru 1608/2003/KE tal-Parlament Ewropew u tal-Kunsill dwar il-produzzjoni u l-iżvilupp ta' l-istatistika tal-Komunità dwar l-innovazzjoni
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni Nru 1608/2003/KE tal-Parlament Ewropew u tal-Kunsill tat-22 ta’ Ġunju 2003 dwar il-produzzjoni u l-iżvilupp ta’ l-istatistika tal-Komunità dwar ix-xjenza u t-teknoloġija (1) u b'mod partikolari l-Artikolu 3 tagħha,
   Billi:
   
               (1)
            
            
               Id-Deċiżjoni Nru 1608/2003/KE tal-Parlament Ewropew u tal-Kunsill stabbiliet il-miżuri indiviwali ta’ statistika meħtieġa sabiex tibda tinġabar statistika tal-Komunità dwar ix-xjenza, it-teknoloġija u l-innovazzjoni.
            
         
               (2)
            
            
               Huwa meħtieġ li jiġu adottati miżuri għall-implementazzjoni ta' miżuri individwali ta' statistika kif stabbilit fl-Artikolu 2 tad-Deċiżjoni Nru 1608/2003/KE.
            
         
               (3)
            
            
               Il-miżuri individwali ta’ l-istatistika għandhom jikkunsidraw id-Deċiżjoni Nru 2367/2002/KE tal-Parlament Ewropew u tal-Kunsill tas-16 ta’ Diċembru 2002 dwar il-programm statistiku tal-Komunità għal bejn l-2003 u l-2007 (2) li speċifikament jiddetermina il-programm ta' ħidma għall-produzzjoni u t-titjib ta' l-istatistika dwar l-innovazzjoni għall-perijodu ta' bejn l-2003 u l-2007.
            
         
               (4)
            
            
               Huwa meħtieġ li tiġi żgurata l-konsistenza ta’ l-istatistika tal-Komunità dwar l-innovazzjoni ma’ standards internazzjonali oħrajn, li jfisser li x-xogħol li sar mill-Organizazzjoni għall-Kooperazzjoni u l-Iżvilupp Ekonomiku (OECD) u organizzazzjonijiet internazzjonali oħrajn irid jiġi kkunsidrat.
            
         
               (5)
            
            
               Fl-implementazzjoni tad-Deċiżjoni Nru 1608/2003/KE għandu jiġi kkunsidrat il-qafas provdut mir-Regolament tal-Kunsill (KE) Nru 322/97 tas-17 ta’ Frar 1997 dwar l-Istatistika tal-Komunità (3) li fih disposizzjonijiet li jkopru l-aċċess għal sorsi amministrattivi u kunfidenzjalità fl-istatistika.
            
         
               (6)
            
            
               Il-miżuri stipulati f’dan ir-Regolament huma skond l-opinjoni tal-Kumitat dwar tal-Programm ta’ l-Istatistika,
            
         ADOTTAT DAN IR-REGOLAMENT:
   Artikolu 1
   Dan ir-Regolament jistabbilixxi l-miżuri meħtieġa għall-implementazzjoni tad-Deċiżjoni 1608/2003/KE fir-rigward ta’ l-istatistika tal-Komunità dwar l-innovazzjoni.
   Artikolu 2
   1.   Dan ir-Regolament għandu jkopri l-istatistika tal-Komunità dwar l-innovazzjoni. Għal dawn l-istatistiċi, il-lista ta’ varjabbli statistiċi, l-attivitajiet u s-setturi koperti, it-tqassim tar-riżultati, il-frekwenza, l-iskadenzi għat-trasmissjoni tad-data u l-perijodu transizzjonali għandhom ikunu kif stipulat fl-Anness.
   2.   Fuq il-bażi tal-konklużjonijiet fir-rapporti preżentati lill-Parlament Ewropew u lill-Kunsill skond l-Artikolu 5 tad-Deċiżjoni 1608/2003/KE, il-lista ta’ varjabbli statistiċi, l-attivitajiet u s-setturi koperti, it-tqassim tar-riżultati, il-frekwenza, l-iskadenzi għat-trasmissjoni tad-data u karatteristiċi oħrajn stipulati fl-Anness ta’ dan ir-Regolament jistgħu jiġu riveduti f’perijodi regolari ta’ żmien.
   Artikolu 3
   L-Istati Membri għandhom jakkwistaw id-data meħtieġa billi jużaw kombinazzjoni ta’ sorsi differenti bħal kampjuni ta’ stħarriġ, sorsi amministrattivi ta’ data u sorsi oħrajn ta’ data. Is-sorsi l-oħrajn ta’ data għandhom mill-anqas ikunu f’termini ta’ kwalità jew proċeduri ta' stima statistika, daqs il-kampjuni ta’ stħarriġ jew is-sorsi amministrativi tad-data.
   Artikolu 4
   L-istatistika tal-Komunità dwar l-innovazzjoni elenkata fl-Anness għandha tkun ibbażata fuq kunċetti u definizzjonijiet armonizzati, li jinsabu fl-aktar verżjoni reċenti tal-Manwal ta’ Oslo.L-Istati Membri għandhom japplikaw dawn il-kunċetti u definizzjonijiet armonizzati fl-istatistika li trid tinġabar.
   Ir-rapporti preżentati lill-Parlament Ewropew u lill-Kunsill skond l-Artikolu 5 tad-Deċiżjoni 1608/2003/KE għandhom jirreferu għal kunċetti u definizzjonijiet u l-applikazzjonijiet tagħhom.
   Artikolu 5
   L-Istati Membri għandhom jibgħatu l-istatistika miġbura kif elenkat fl-Anness fuq bażi ta’ bilfors u d-data individwali fuq bażi volontarja, lill-Kummissjoni (Eurostat) billi jużaw il-format standard ta’ trasmissjoni li jrid jiġi stipulat mill-Kummissjoni (Eurostat) f’kooperazzjoni magħhom.
   Artikolu 6
   L-evalwazzjoni tal-kwalità għandha ssir mill-Istati Membri u mill-Kummissjoni (Eurostat).
   L-Istati Membri għandhom jibgħatu lill-Kummissjoni (Eurostat), fuq talba tagħha, l-informazzjoni meħtieġa għall-evalwazzjoni tal-kwalità ta' l-istatistika stipulata fl-Anness ta' dan ir-Regolament li tkun meħtieġa sabiex jiġu sodisfatti r-rekwiżiti ta' rappurtaġġ stipulati fl-Artikolu 5 tad-Deċiżjoni 1608/2003/KE.
   Artikolu 7
   Dan ir-Regolament jidħol fis-seħħ fl-għoxrin jum wara d-data tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
   
      Dan ir-Regolament jorbot fl-intier tiegħu u huwa applikabbli direttament fl-Istati Membri kollha.
      Magħmul fi Brussel, nhar it-13 ta' Awissu 2004.
      
         
            Għall-Kummissjoni
         
         Joaquin ALMUNIA
         
            Membru tal-Kummissjoni
         
      
   
   
      (1)  ĠU C 230, 16.9.2003
   
   
      (2)  ĠU L 358, 31.12.2002, p. 1
   
   
      (3)  ĠU L 52, 22.2.1997, p.1. Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p.1)
   
      ANNESS:
      STATISTIKA DWAR L-INNOVAZZJONI
      Sezzjoni 1
      1. L-Istati Membri għandhom jiġbru din l-istatistika tal-Komunità dwar l-innovazzjoni li ġejja:
      
                  Kodiċi
               
               
                  Titolu
               
               
                  Kummenti
               
            
                  1
               
               
                  Numru ta’ impriżi attivi fl-innovazzjoni
               
               
                  Bħala valur assolut u bħala % ta’ impriżi
               
            
                  2
               
               
                  Numru ta' impriżi nnovattivi li ntroduċew prodotti ġodda jew imtejba b’mod sinjifikanti, li huma ġodda fis-suq.
               
               
                  Bħala valur assolut, bħala % ta’ l-impriżi kollha u bħala % ta’ impriżi attivi fl-innovazzjoni
               
            
                  3
               
               
                  Fatturat mill-innovazzjoni, marbuta ma’ prodotti ġodda jew imtejba b’mod sinjifikanti, li huma ġodda għas-suq
               
               
                  Bħala valur assolut, bħala % tal-fatturat totali u bħala % tal-fatturat totali mill-impiriżi attivi fl-innovazzjoni.
               
            
                  4
               
               
                  Fatturat mill-innovazzjoni, marbuta ma’ prodotti ġodda jew imtejba b’mod sinjifikanti, li huma ġodda għall-impriża iżda mhux għas-suq
               
               
                  Bħala valur assolut, bħala % tal-fatturat totali u bħala % tal-fatturat totali mill-impiriżi attivi fl-innovazzjoni.
               
            
                  5
               
               
                  Numru ta’ impriżi attivi fl-innovazzjoni involuti fil-kooperazzjoni fl-innovazzjoni
               
               
                  Bħala valur assolut u bħala % ta’ impriżi attivi fl-innovazzjoni
               
            
                  6
               
               
                  Spiża fuq l-innovazzjoni
               
               
                  Bħala valur assolut, bħala % tal-fatturat totali u bħala % tal-fatturat totali mill-impriżi attivi fl-innovazzjoni – mhux bilfors
               
            
                  7
               
               
                  Numru ta’ impriżi attivi fl-innovazzjoni li jindika effetti importanti ħafna fl-innovazzjoni
               
               
                  Bħala valur assolut u bħala % ta’ l-impriżi kollha attivi fl-innovazzjoni
               
            
                  8
               
               
                  Numru ta’ impriżi attivi fl-innovazzjoni li jindika sorsi importanti ħafna ta’ informazzjoni għall-innovazzjoni
               
               
                  Bħala valur assolut u bħala % ta’ l-impriżi kollha attivi fl-innovazzjoni – mhux bilfors
               
            
                  9
               
               
                  Numru ta' impriżi li qed jaffaċċjaw fatturi importanti ta' ostakolu
               
               
                  Bħala valur assolut, bħala % ta’ l-impriżi kollha u bħala % ta’ impriżi attivi fl-innovazzjoni u bħala % ta’ impriżi mhux attivi fl-innovazzjoni
               
            Lil hinn mill-istatistika elenkata hawn fuq, l-Istati Membri għandhom jiġbru statistika addizzjonali (inkluż it-tqassim tagħha) skond it-temi prinċipali elenkati fil-Manwal ta’ Oslo. Din l-istatistika addizzjonali ser tiġi deċiża f'kooperazzjoni mill-qrib ma' l-Istati Membri.
      Sezzjoni 2
      Bħala minimu, għandhom jiġu koperti l-impriżi fis-sezzjonijiet C,D,E,I, J tan-NACE Rev.1.1, fid-diviżjonijiet 51, 72 tan-NACE Rev 1.1 u fil-gruppi 74.2 u 74.3 tan-NACE Rev 1.1.
      Sezzjoni 3
      Il-varjabbli kollha għadhom jiġu rrapurtati kull erba’ snin, ħlief għall-varjabbli 1, 2, 3, 4 u 5 li jridu jiġu rappurtati kull sentejn.
      Sezzjoni 4
      L-ewwel sena ta’ referenza li għaliha għandha tinġabar statistika hija s-sena 2004.
      Sezzjoni 5
      
               
                  1.
               
               
                  Ir-riżultati kollha jridu jiġu mqassma skond l-attività ekonomika (NACE Rev. 1.1) fil-livell ta’ sezzjoni u bil-klassijiet ta’ daqs ta’ l-impjieg kif ġej: 1—49 impjegat, 50-249 impjegat, ‘il fuq minn 249 impjegat.
               
            
               
                  2.
               
               
                  Ir-riżultati jridu jitqassmu wkoll skond l-attività ekonomika (NACE Rev. 1.1) fil-livell ta’ diviżjoni.
               
            
               
                  3.
               
               
                  Ir-riżultati tal-varjabbli 5 jridu jitqassmu skond it-tip ta’ kooperazzjoni fl-innovazzjoni. Ir-riżultati tal-varjabbli 7 jridu jitqassmu skond it-tip ta’ effetti ta' l-innovazzjoni. Ir-riżultati tal-varjabbli 8 jridu jitqassmu skond it-tip ta’ sorsi ta’ informazzjoni. Ir-riżultati tal-varjabbli 9 jridu jitqassmu skond it-tip ta’ fatturi ta’ ostakolu. Dan it-tqassim ser jiġi deċiż f'kooperazzjoni mill-qrib ma' l-Istati Membri.
               
            Sezzjoni 6
      
               
                  1.
               
               
                  Ir-riżultati kollha jridu jiġu trasmessi fi żmien 18-il xahar minn għeluq is-sena tal-perijodu ta' referenza.
               
            
               
                  2.
               
               
                  L-Istati Membri jistgħu jitrasmettu fuq bażi individwali dokumenti b’data individwali li tkopri l-entitajiet statistiċi mistħarrġa fil-qafas ta' l-istħarriġ nazzjonali lill-Kummissjoni (Eurostat).
               
            Sezzjoni 7
      
               
                  1.
               
               
                  Il-kwestjonarju ta' l-istħarriġ, użat għall-Istħarriġ ta’ l-Innovazzjoni tal-Komunità li jsiru kull erba’ snin u li jibdew bis-sena ta’ referenza 2004, għandu jkopri t-temi prinċipali msemmija fil-Manwal ta’ Oslo fir-rigward tal-kejl ta’ l-impriżi ta’ innovazzjoni.
               
            
               
                  2.
               
               
                  F’kooperazzjoni mill-qrib ma’ l-Istati Membri, ir-rakkomandazzjonijiet dwar il-metodu għall-Istħarriġ ta’ l-Innovazzjoni tal-Komunità għandhom jiġu mfassla mill-Kummissjoni (Eurostat) u dan iwassal għal livell għoli ta' armonizzazzjoni tar-riżultati ta' l-istħarriġ. Dawn ir-rakkomandazzjonijiet għandhom mill-anqas ikunu jkopru l-popolazzjoni mmirata, il-metodoloġija ta' l-istħarriġ (inkluż aspetti reġjonali), il-kwestjonarju armonizzat ta' l-istħarriġ, il-kollezzjoni, l-ipproċessar u t-trasmissjoni tad-data u r-rekwiżiti ta' kwalità tad-data.
               
            
               
                  3.
               
               
                  F’kooperazzjoni mill-qrib ma' l-Istati Membri, ir-rakkomandazzjonijiet dwar il-metodoloġija għandhom jiġu mfassla wkoll għall-istarriġ dwar l-innovazzjoni l-oħrajn li jsiru kull erba' snin, u li jibdew mis-sena ta' referenza 2006.
               
            
               
                  4.
               
               
                  L-Istati Membri għandhom jipprovdu lill-Kummissjoni (Eurostat) bl-informazzjoni meħtieġa dwar il-metodoloġija nazzjonali wżata fl-istatistika nazzjonali dwar l-innovazzjoni.
               
            Sezzjoni 8
      Fejn is-sistemi nazzjonali ta’ statistika jkollhom bżonn adattamenti kbar, il-Kummissjoni tista’ tagħti derogi lill-Istati Membri fir-rigward ta’ l-istatistika li trid tinġabar għall-ewwel sena ta’ referenza 2004. Jistgħu jingħataw derogi addizzjonali fir-rigward tal-kopertura ta' l-attivitajiet ekonomiċi skond in-NACE Rev. 1.1 u jew it-tqassim bid-daqs tal-kategorija ta’ l-istatistika li trid tinġabar għas-sena ta’ referenza 2006.